পৰ্যাপ্ত পুঁজিৰ অভাৱৰ ফলত ত্ৰিপুৰা চৰকাৰে সৰ্বশিক্ষা অভিযানৰ অধীনত থকা শিক্ষক সকলক দৰমহা দিব পৰা নাই। ত্ৰিপুৰা শিক্ষা মন্ত্ৰী তপন চক্ৰবৰ্তীয়ে মানৱ সম্পদ উন্নয়ন মন্ত্ৰ্যালয়লৈ লিখা এখন পত্ৰৰ জৰিয়তে এই কথা প্ৰকাশ কৰিছে। পত্ৰখনৰ জৰিয়তে ৰাজ্যখনৰ শিক্ষা মন্ত্ৰী গাৰাকীয়ে শিক্ষক সকলৰ দৰমহা দিব পৰাকৈ ৰাজ্য চৰকাৰৰ হাতলৈ পুঁজি হস্তান্তৰ কৰিবলৈ আহ্বান জনায়। আনহাতে পত্ৰখনৰ পৰা এই কথা জানিব পৰা গৈছে যে ৰাজ্য চৰকাৰৰ অনুমোদিত খালী পদত নিযুক্ত শিক্ষক পদ সমূহৰ দৰমহাৰ বাবে কেন্দ্ৰৰ ফালৰ পৰা ধনৰ যোগান ধৰা নহয়। মন্ত্ৰী গৰাকীয়ে কেন্দ্ৰৰ সিদ্ধান্তটোক একপক্ষীয় বুলি অভিহিত কৰাৰ লগতে প্ৰয়োজনীয় পুঁজি মোকলাই দিবলৈ কেন্দ্ৰীয় মন্ত্ৰ্যালয়ক আহ্বান জনায়। তাৰোপৰি মন্ত্ৰীজনে ত্ৰিপুৰাৰ শিশুসকলৰ শিক্ষা সুৰক্ষিত কৰাৰ স্বাৰ্থত বৰ্তমানে বৰ্তি থকা কেন্দ্ৰীয় ফ্লেগচিপ আঁচনিৰ আৰ্হিতে পুঁজি যোগান অব্যাহত ৰাখিবলৈ কেন্দ্ৰক অনুৰোধ জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
